《赋杜子美刘梦得遗事》
宋代·李复

壁间石刻图经在，瀼外祠堂绘像真。
秋去书怀传北客，归时遗曲祠蛮神。
十年口语投荒谪，千里兵戈下峡身。
嗟我南来心迹似，临风把酒寄情亲。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。